Viiratsi 08.04.2025 nr 14-12/25/20-1

**Minihanke „****Heimtali raamatukogu ruumide õppeklassideks ehitamise omanikujärelevalve“ hanketeade**

Viljandi Vallavalitsus kutsub Teie ettevõtet esitama pakkumust Heimtali raamatukogu ruumide õppeklassideks ehitamise omanikujärelevalve teostamiseks.

1. **Hanke nimetus**

„Heimtali raamatukogu ruumide õppeklassideks ehitamise omanikujärelevalve“.

1. **Tellija eesmärk**

Tellija eesmärgiks on Heimtali Põhikooli raamatukogu ruumide õppeklassideks ümber ehitamise omanikujärelevalve teostamine.

1. **Hanke objekt ja asukoht**

Hanke objektiks on Heimtali Põhikoolile kuuluv spordihoone asukohaga Ridaelamu tee 1, Heimtali küla, Viljandi vald. Objekti ehitustööde kirjeldus on toodud riigihanke „Heimtali raamatukoguruumide õppeklassideks ehitamine“ (viitenumber 285440) alusdokumentides.

1. **Tehniline kirjeldus**
	1. Omanikujärelevalve teenuse osutamise tehniline kirjeldus on toodud Lisa 1 – Tehniline kirjeldus.
	2. Omanikujärelevalve teenuse osutamise periood on **3 kuud**, millele lisandub 24 kuu pikkune Objekti garantiiaegne omanikujärelevalve teostamine.
	3. Garantiiaegne omanikujärelevalve teostatakse korraliselt üks kord aastas kahe aasta jooksul järgmiselt:
		1. esimese aasta garantiiülevaatus teostatakse enne 12 (kaheteistkümne) kuulise garantiiperioodi lõppu Objektile kasutusloa väljastamisest arvates;
		2. teise aasta garantiiülevaatus teostatakse enne 24 (kahekümne nelja) kuulise garantiiperioodi lõppu Objektile kasutusloa väljastamisest arvates.
2. **Nõuded Pakkujale**
	1. Pakkuja peab olema registreeritud Äriregistris (<https://ariregister.rik.ee>).
	2. Pakkuja peab omama hanke esemeks olevate ehitustööde omanikujärelevalve teostamiseks isikut, kelle kutsekvalifikatsioon vastab diplomeeritud ehitusinsener tase 7, spetsialiseerumine: hoonete ehitus (või samaväärne).
	3. Pakkuja peab omama valdkonnapõhiseid (elekter, vesi ja kanalisatsioon, ventilatsioon, küttesüsteem, jmt) pädevaid isikuid kelle kvalifikatsioonile ja kogemusele pakkuja saab nimetatud eriosade teostamise kontrollimisel tugineda. Iga projekti eriosa peab kontrollima selle eriosa vastutav spetsialist.
	4. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab Pakkuja kellel nimetatud asjaolu esineb.
	5. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankroti- või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
3. **Nõuded pakkumusele**
	1. Pakkumus tuleb esitada Vorm 1 - Pakkumuse maksumus ja kinnitused (Heimtali raamatukogu OJV) kohaselt, millele on vähemalt ära toodud Pakkuja juriidiline nimi, aadress ja kontaktandmed, pakkumuse maksumus koos käibemaksuga ja käesoleva hanketeate punktis 5.2 nimetatud omanikujärelevalvet teostava isiku nimi koos kutsekvalifikatsiooniga. Pakkumus tuleb esitada digitaalselt allkirjastatuna.
	2. Pakkuja peab arvestama pakkumuse maksumuse hulka ehitise **garantiiperioodi (24 kuud)** omanikujärelevalve tasu. Garantiiaegne objekti korraline ülevaatus toimub kord aastas kahe aasta jooksul.
	3. Pakkumuse esitamisega kinnitab pakkuja kõigi käesoleva hanke alusdokumentides esitatud tingimuste ülevõtmist. Tingimusliku pakkumuse esitamine ei ole lubatud.
	4. Pakkumus peab olema jõus vähemalt üks (1) kuu.
4. **Pakkumuse esitamine ja tähtajad**
	1. Pakkumus tuleb esitada e-posti aadressile: hanked@viljandivald.ee.
	2. Pakkumuse esitamise hilisem tähtaeg on **15. aprill 2025 kell 10.00**.
5. **Info ja teabevahetus**
	1. Täiendava informatsiooni ja selgituste saamiseks palume esitada küsimus e-posti aadressile: evelin.orik@viljandivald.ee.
6. **Hankemenetluse kord**
	1. Hankija kontrollib ja hindab pakkumuse vastavust käesoleva hanketeate punktides 5 ja 6 toodud tingimustele;
	2. Pakkumuste hindamiskriteerium: vähim on parim.
	3. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.
	4. Hankija edastab pakkumiste avamise info Pakkujatele hiljemalt kolme tööpäeva jooksul e-postiga.
	5. Eduka pakkujaga sõlmitakse käsundusleping (Lisa 2).
	6. Hankijal on õigus piisava konkurentsi puudumisel kõik pakkumused tagasi lükata, kui esitatud pakkumuste arv on väiksem kui kaks või kui kõigi vastavaks tunnistatud pakkumuste maksumus ületab eelarves planeeritud vahendeid.
7. **Lisad**

Käesoleva hanketeate juurde on lisatud järgnevad lisad:

Lisa 1 – Tehniline kirjeldus;

Lisa 2 – Lepingu projekt;

Vorm 1– Pakkumuse maksumus ja kinnitused.